સાઇના દ્વરા Honor 8 ની પ્રશંસા લોકોને પચી નહિ. આ ચાઇનીઝ ફોનની સાઇના દ્વારા કરવામાં આવેલી પ્રશંસાથી લોકો નારાજ થયા. લોકોએ તેના પર ચાઇનીઝ ઉત્પાદનને પ્રોત્સાહન આપવાનો આરોપ લગાવ્યો. લોકોએ સોશિયલ મીડિયા પર તેને ખરી-ખોટી સંભળાવી. કોઇકે તેને ચાઇનીઝ ફોનનો ઉપયોગ ન કરવાની સલાહ આપી. કોઇકે લખ્યુ અમે તને ત્યાં સુધી નફરત કરતા રહીશુ જ્યાં સુધી તુ કોઇ ભારતીય ફોન ન ખરીદી લે. કોઇકે તેને પીએમ મોદીને સહકાર આપવાની સલાહ આપી. જો કે સાઇનાના સમર્થકોની પણ કંઇ ઉણપ નહોતી. તમને જણાવી દઇએ કે દિવાળી પહેલાથી જ ભારતમાં લોકો ચીની માલસામાનનો વિરોધ કરી રહ્યા છે.